stanford-oval/wikipedia huggingface dataset:
נדידת היבשות

נתיבי מאובנים לאורך היבשות הדרומיות
נדידת היבשות היא תאוריה מדעית המסבירה את צורת היבשות, כפי שהן נראות כיום, וקובעת שבעבר הרחוק היו היבשות מאוחדות, ושהן התפרקו עם הזמן. תאוריה זו פותחה על ידי אלפרד וגנר (Wegener), שהבחין כי מאובנים זהים מצויים משני עברי אוקיינוס, והניח כי יבשות אלה היו פעם סמוכות זו לזו.
כנגד תאוריית נדידת היבשות הועלו בעבר טענות והתנגדויות רבות, בראשן השאלה לאן נעים האוקיינוסים כשנודדות היבשות? שאלה נוספת שנשאלה הייתה מה היה הכוח שאיפשר תזוזה בסדר גודל כזה? על האפשרות לפיה מדובר בכוחות צנטריפוגליים הנובעים מסיבוב כדור הארץ סביב צירו, נטען כי מדובר בכוחות חלשים מדי, שאינם מסוגלים להניע גוש יבשתי אדיר כמו יבשות.
אחרי מותו של וגנר ב-1930, נגנזה התיאוריה אך היא שבה לתחייה אחרי מלחמת העולם השנייה, בעקבות תגליות בחקר קרקעית האוקיינוסים, שהתאפשרו על ידי צוללות ששטו באוקיינוס האטלנטי. על סמך הממצאים הגיעו חוקרים למסקנה כי לא מדובר בתזוזת יבשות, אלא בתזוזת לוחות, הנושאים עליהם גם יבשות וגם את האוקיינוסים וקרקעיתם. הסבר זה נשען גם על הבנת מבנה כדור הארץ כולו: גרעין לוהט, שכבת מגמה עבה וקליפה דקיקה יחסית (כמה עשרות קילומטרים לכל היותר) עליה מתקיימות היבשות, האוקיינוסים וקרקעיות האוקיינוסים.
עם התרחבות המחקר האוקיינוגרפי, שאיפשר מיפויי של קרקעית האוקיינוסים, התגבשה הגרסה המודרנית הידועה בשם "טקטוניקת הלוחות". על-פי תאוריה זו, כל הקליפה החיצונית של כדור הארץ מורכבת מפסיפס של לוחות הנבנים ונהרסים בהתמדה ונמצאים בתנועה מתמדת.
ראו גם

טקטוניקת הלוחות
הדמיה של חלוקת יבשת פנגיאה
ריי מיסטריו

| --- | --- |

מיסטריו, יולי 2018
 לידה:  11 בדצמבר 1974 (בן 50) סן דייגו, קליפורניה, ארצות הברית
 שם במה:  ריי מיסטריו לה לקרטידה ורג' ריי מיסטריו ג'וניור
 כינוי:  האיש הקטן הכי גדול
 שם לידה:  Óscar Gutiérrez 
 משקל:  79 ק"ג
 גובה:  1.68 מטר
 לאום:  ארצות הברית ארצות הברית
 קריירה מקצוענית:  30 באפריל 1989 – הווה (35 שנים)
 מאמנים:  ריי מיסטריו (דודו)
 ליגות:  WWE ECW WCW Lucha Underground AAA
 תרגילי סיום:  619
 
אוסקר גוטיירז (בספרדית: Oscar Gutierrez; נולד ב-11 בדצמבר 1974) המוכר בשם הבמה ריי מיסטריו, הוא מתאבק אמריקאי ממוצא מקסיקני, המופיע בארגון ההיאבקות WWE, בתוכנית הדגל Raw. דמותו נודעת בין השאר בתרגיל ה-619 הייחודי לו, ובסגנון האקסטרים המיוחד והפעלולני שלו, המבוסס על סגנון הלוצ'ה ליברה (אנ') המקסיקני. בנוסף מיסטריו מוכר בזכות המסכה אותה הוא חובש על פניו. תחילת דרכו הייתה ב-WCW, שם דמותו החזיקה בתואר האלוף במשקל קל 6 פעמים ובתואר הזוגות 3 פעמים.
קריירה בהיאבקות המקצועית

גוטיירז נולד בסן דייגו שבקליפורניה. לפני ה-WWE השתתף בליגה שנקראת ECW בה הובעה יותר אלימות מאשר בארגונים אחרים באותה העת. גוטיירז סחף את האוהדים עם תרגיליו המיוחדים והמסוכנים.
הפריצה ב-WWE

לאחר שה-WWE קנתה את WCW קיבל גוטיירז הצעת חוזה מה-WWE. דמותו, שנקראה מיסטריו, החלה להופיע בתוכנית סמאקדאון ב-25 ביולי 2002 וזכתה לפופולריות רבה. אהדת הקהל לגוטיירז לא נעלמה מעיני התסריטאים אשר החלו להציבו באירועים המרכזיים של ה-WWE. ב-7 בנובמבר 2002 זכה יחד עם אדג' באליפות הזוגות של ה-wwe. בסמאקדאון של 2003 זכה מיסטריו באליפות למשקל נוצה. ב-1 בינואר 2004 זכה שוב באליפות במשקל נוצה. בסמאקדאון 2004 שמר על תואר האליפות במשקל נוצה. ב-9 בדצמבר זכה שוב באליפות הזוגות של סמאקדאון יחד עם רוב ואן דאם. באירוע אין דרך החוצה 2005 שמר על תואר האליפות הזוגות יחד עם חברו הטוב אדי גררו. דמותו של גוטיירז הופיעה במופעי הקרבות כחלק מזוג, בתחילה עם רוב ואן דאם ולאחר מכן עם אדי גאררו. לאחר שגאררו מת במהלך 2005 מהתקף לב זמן קצר לפני מופע בו היה אמור להשתתף, החליטו תסריטאי הארגון להנציח את דמותו בעזרת זו של גוטיירז. על כן, גוטיירז החל לחקות בקרבות המבוימים את דמותו של שותפו המנוח ולשאת על תחפושתו את ראשי התיבות שלו.
באירוע רויאל ראמבל 2006 דמותו של גוטיירז פתחה את אירוע הקרב ההמוני, שהוא עיקר המופע. על פי התסריט לקרב זה, גוטיירז קטן הגוף, אשר הקדיש את ההופעה לזכר שותפו המנוח, נשאר בזירה למשך שעה ושתי דקות, ודמותו זכתה בהזדמנות לקרב על אליפות העולם במשקל כבד ברסלמניה 22. זכייה זו הובילה לעלילה חדשה, לפיה המתאבק רנדי אורטון הפך למתוסכל והתגרה בגוטיירז תוך הטחת עלבונות בגאררו, והזמין אותו לקרב על הכרטיס לאליפות ברסלמניה. בקרב המבוים הפסידה דמותו של גוטיירז, אך, למרות זאת, פיתולי התסריט האופייניים ל-WWE נתנו לריי מיסטריו הזדמנות נוספת לקרב הגדול. תעלול תסריטאי זה בא במטרה להפוך את קרב האליפות הקרוב למיוחד, שכן עקב הקרב המבוים בין גוטיירז לאורטון הוחלט ששניהם יופיעו בקרב המבוים על האליפות, שהפך עתה לקרב משולש כנגד האלוף הנוכחי באותה תקופה, קורט אנגל. בקרב המבוים עתיר הפרסום והרייטינג זכתה דמותו של גוטיירז.
תסריטאי ה-WWE אפשרו לדמותו של גוטיירז לשמור על תוארה מול מתאבקים רבים, עד אשר הוחלט על העברתו לדמותו של בוקר טי בקרב מבוים. על פי התסריט לאותו קרב, דמות המתאבק צ'אבו גאררו סייע לבוקר טי לנצח, והדבר הוביל לפתיחת עלילה חדשה עבור הדמויות, שהתמקדה בסכסוך ביניהן. העלילה הגיעה לשיאה באוקטובר 2006, כאשר בקרב מבוים בין צ'אבו למיסטריו נפצע האחרון באופן לא מתוכנן. באוגוסט 2007 לאחר שהחלים מהפציעה, חזר מיסטריו באירוע סאמרסלאם לקרב מול צ'אבו, כהמשך לעלילת הסכסוך ביניהם שהופסקה באוקטובר.
הפריצה ב-WWE > Raw

בקיץ 2008 עבר מיסטריו לשורות תוכנית Raw במסגרת אירוע הדראפט. עם חלוף התוכניות נכנס מיסטריו לעימות עם קיין וכן עם מייק נוקס. השניים השתתפו בלא מעט קרבות, ושלושתם התמודדו בקרב משולש על הזכות להתמודד באירוע רסלמניה בקרב ה"כסף בבנק". בקרב ניצח קיין, אך זה לא הרתיע את מיסטריו להשתתף ברסלמניה 25, ובאירוע ניצח את האלוף הבין יבשתי, ג'ון "בראדשו" לייפילד (JBL), ובכך זכה בזהב הבין יבשתי בפעם הראשונה בקריירה שלו.
הפריצה ב-WWE > החזרה לסמאקדאון

באפריל 2009 שב מיסטריו לתוכנית סמאקדאון וזאת כדי לעלות את רייטינג התוכנית בקרב הצופים הלטיניים. באירוע הבאש 2009 זכה שוב תואר האליפות הבין-יבשתי. ב-20 ביוני 2010 ריי מיסטריו ניצח את ג'ק סוואגר באירוע "מרובע קטלני" ובפעם השנייה בקריירה שלו הפך להיות אלוף העולם במשקל כבד, אך הפסיד את החגורה לאחר שקיין פדה את מזוודת הכסף בבנק על ריי לאחר הקרב שלו עם ג'ק סוואגר, ובסאמרסלאם ריי לא הצליח להחזיר את החגורה. לאחר מכן, ריי החל להתעמת עם דמות המתאבק אלברטו דל ריו ובאירוע TLC: שולחנות, סולמות וכיסאות התקיים ביניהם קרב כיסאות אבל בסוף הקרב בוטל. אלברטו דל ריו וריי מיסטריו הצטרפו לקרב הסולמות על אליפות העולם שבהם השתתפו גם אדג' וקיין, אבל בסוף הפסיד את האליפות והמנצח היה אדג'. לאחר הקרב הזה היריבות שלו עם אלברטו דל ריו הסתיימה.
הפריצה ב-WWE > החזרה ל-Raw והפציעה

ב-25 באפריל 2011 בתוכנית הדראפט של ה-WWE נבחר מיסטריו ועבר מסמאקדאון ל-Raw.
ב-25 ביולי 2011 זכה באליפות ה-WWE הראשונה שלו, אך הפסיד בהמשך הערב בעקבות החלטת המנהל החדש של ה-WWE, טריפל H, להחזיר את ג'ון סינה. קרב חדש נקבע בין ג'ון סינה לריי מיסטריו על אליפות ה-WWE ומיסטריו הפסיד בו. כשבועיים לאחר מכן נפצע בקרב שנערך מול אלברטו דל ריו. לאחר שהחלים מפציעתו הושעה ל-60 יום עקב בדיקה שגילתה כי השתמש בחומרים אסורים.
הפריצה ב-WWE > חזרתו של ריי מהפציעה

לאחר קצת פחות משנה לאחר הפציעה, בתאריך ה-16 ביולי 2012, בפרק של Raw, ריי מיסטריו חזר להופיע ולהתאבק. מיסטריו חזר והכה את אלברטו דל ריו לאחר שתקף את זאק ריידר לאחר הקרב שלהם. ארבעה ימים לאחר מכן, בפרק של סמאקדאון, מיסטריו נלחם בפעם הראשונה לאחר הפציעה ביחד עם שיימוס והשניים הביסו את זוכה מזוודת הכסף בבנק של סמאקדאון, דולף זיגלר ואלברטו דל ריו. בפרק ה-1000 של Raw שהתקיים בתאריך ה-23 ביולי מיסטריו נלחם עם שיימוס וסין קארה נגד דולף זיגלר, אלברטו דל ריו ודייוויד אוטנגה והקבוצה של מיסטריו ניצחה בקרב. באירוע סאמרסלאם 2012 ריי מיסטריו נלחם מול המיז על האליפות הבין יבשתית ובקרב הזה המיז ניצח. לאחר מכן ריי מיסטריו הקים צוות עם סין קארה והם צברו ניצחונות רבים ביחד. היו להם 2 פיודים עיקריים: אחד נגד טייטוס אוניל ודארן יאנג שבו הם ניצחו והשני נגד קודי רודס ודמיאן סנדאו שבו הם הפסידו.
הפריצה ב-WWE > 2013

באירוע הרויאל ראמבל 2013 מיסטריו השתתף בקרב הרויאל ראמבל כמספר 13. באירוע תא ההדחות מיסטריו היה אמור להשתתף בקרב נגד אלוף העולם במשקל כבד על האליפות, אך מארק הנרי תקף אותו ומיסטריו נפצע.
הפריצה ב-WWE > 2014

ברויאל ראמבל של 2014 ריי מיסטריו הגיע כמשתתף האחרון במספר 30, לאחר בטיסטה (28) וביג אי לנגסטון (29). בקרב זה ריי הודח על ידי אחד מחברי המגן, סת' רולינס ומאז לא נראה יותר ברויאל ראמבל עד 2018.
הפריצה ב-WWE > 2018

מיסטריו חזר בהפתעה לקרב הרויאל ראמבל כמספר 27 והודח בין האחרונים על ידי פין באלור. באירוע הרויאל ראמבל הגדול ביותר, נכנס כמספר 28 והודח בידי ברון קורבין ואחרי כמה שבועות הוא הפסיק להופיע לתקופה ממושכת. באוקטובר 2018 מיסטריו חזר בסמאקדאון 1,000 לקרב נגד שינסקה נקאמורה.
הפריצה ב-WWE > 2019

ברויאל ראמבל 2019 הוא נכנס מספר 25 והודח על ידי רנדי אורטון. ב-כסף בבנק 2019 זכה ריי מיסטריו באליפות ארצות הברית בפעם הראשונה בקריירה לאחר שגבר על סמואה ג'ו. ב-25 בנובמבר של אותה שנה זכה שוב באליפות ארצות הברית לאחר שגבר על האלוף הנוכחי איי. ג'יי סטיילס יחד עם עזרתו של רנדי אורטון. ב-2021 זכה יחד עם בנו, דומיניק מיסטריו באליפות הזוגות של סמאקדאון, דבר שהיה הפעם הראשונה שאב ובן זוכים ביחד באליפות הזוגות.
AAA

ב-3 במרץ 2015, חתם מיסטריו באיגוד ההיאבקות המקסיקני AAA, שבו התחרה גם בשנים 1992–1995. ב-21 במרץ התחרה בקרב צמדים מול פרו אגואיו ג'וניור. אגואיו נפצע בצווארו בתרגיל הסיום של מיסטריו ונותר על החבלים במשך כשתי דקות מבלי שהרופא האחראי שם לב. הקרב הופסק ואגואיו הובהל לבית חולים ומת. סיבת המוות הרשמית היא שבץ שנגרם כתוצאה מפגיעה חמורה בעמוד השדרה.
Lucha Underground

ב-12 בדצמבר 2015 חתם מיסטריו עם חברת הבת של AAA לוצ'ה אנדרגראונד המקסיקנית. מיסטריו ערך את הופעת הבכורה שלו בתוכנית באירוע שנקרע אצטק וורפייר, ובו נכנס כמתחרה השני, אירוע שבו מטנזה קואטו ניצח.
All In

ב-1 בספטמבר 2018, מיסטריו שיתף פעולה עם ריי פיניקס ובנדידו בהפסדם ל-The Golden Elite (מאט ג'קסון, ניק ג'קסון וקוטה איבושי) במסגרת האירוע All In.
משחק

בשנת 2023 ביצע הופעת אורח בדמותו בסדרת הטלוויזיה המקסיקנית "הכלה השחורה" מבית נטפליקס.
חיים אישיים

גוטיירס הוא ממוצא מקסיקני. לו ולאשתו, אנג'י, יש שני ילדים: בן, דומיניק, ובת, אליה.
נבחרת בלארוס בכדורגל

ערך זה עוסק בנבחרת הגברים של בלארוס בכדורגל. אם התכוונתם לנבחרת הנשים, ראו .
נבחרת בלארוס בכדורגל היא נבחרת הכדורגל הלאומית של בלארוס.
נבחרת בלארוס הוקמה בתחילת שנות ה-90 לאחר שבלארוס הכריזה על עצמאותה, בעקבות פירוק ברית המועצות. הנבחרת שיחקה את משחקה הרשמי הראשון ב-20 ביולי 1992 נגד ליטא. המשחק הסתיים בתוצאה 1:1. לפני כן, הכדורגלנים הבלארוסים שיחקו במדי נבחרת ברית המועצות.
הדירוג הנוכחי של נבחרת בלארוס ברשימת הדירוג של פיפ"א, הוא המקום ה-98 בעולם, נכון ל-19 בדצמבר 2024; הניקוד הוא 1,226.31 – ללא שינוי לעומת ניקוד קודם. דירוג השיא 36 נמדד לראשונה בפברואר 2011, והדירוג הנמוך ביותר 142 נמדד לראשונה במרץ 1994.
כל גביעי העולם

1930 עד 1994 – לא נרשמה. הייתה חלק מברית המועצות.
1998 עד 2022 – לא העפילה.
כל אליפויות אירופה

1960 עד 1992 – לא נרשמה. הייתה חלק מברית המועצות.
1996 עד 2024 – לא העפילה.
ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | ד | עלתה לדרג ג | 6 | 4 | 2 | 0 | 10 | 0 |
| איטליה 2020-2021 | ג | שלב הבתים | 6 | 3 | 1 | 2 | 10 | 8 |
| הולנד 2022-2023 | ג | שלב הבתים | 6 | 0 | 3 | 3 | 3 | 7 |
| 2024-2025 | ג | שלב הבתים | 6 | 1 | 4 | 1 | 3 | 4 |
| 2026-2027 | ג |  |  |  |  |  |  |  |
| סה"כ | סה"כ | סה"כ | 24 | 8 | 10 | 6 | 26 | 19 |
משחקי תיקו כוללים גם משחקים שהוכרעו בבעיטות הכרעה
שחקנים מפורסמים

אלכסנדר חלב
ולנטין בלקביץ'
מקסים רומשצ'נקו
סרגיי אלייניקוב
סרגיי גורנקו
אלכסנדר קולצ'י
טימופיי קלאצ'וב
אנדריי אוסטרובסקי
יגור פיליפנקה
שיאי שחקנים

נכון ל-18 בנובמבר 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | אלכסנדר קולצ'י | 1996 - 2012 | 102 | 5 |
| 2 | סרגיי גורנקו | 1994– 2006 | 80 | 3 |
| 2 | אלכסנדר חלב | 2007 - 2019 | 80 | 6 |
| 2 | אלכסנדר מרטינוביץ' | 2009 - הווה | 80 | 2 |
| 5 | סרגיי קורנילנקו | 2003 - 2016 | 78 | 17 |
| 6 | טימופיי קלאצ'וב | 2004 - 2016 | 76 | 10 |
| 7 | סרגיי אומליאנצ'וק | 2002 – 2011 | 74 | 1 |
| 7 | סרגיי קיסליאק | 2009 - 2021 | 74 | 9 |
| 9 | סרגיי שטניוק | 1995 - 2003 | 71 | 3 |
| 10 | סטניסלאב דרגון | 2008 - 2020 | 68 | 11 |
שיאי שחקנים > מלכי השערים

| דירוג | שחקן | שנים בנבחרת | שערים | ממוצע למשחק |
| --- | --- | --- | --- | --- |
| 1 | מקסים רומשצ'נקו | 1998 – 2008 | 20 | 0.31 |
| 2 | סרגיי קורנילנקו | 2003 - 2016 | 17 | 0.22 |
| 3 | ויטלי קוטוזוב | 2002–2011 | 13 | 0.25 |
| 4 | ויאצ'סלב חלב | 2004 - 2011 | 12 | 0.27 |
| 5 | סטניסלאב דרגון | 2011 - 2020 | 11 | 0.16 |
| 6 | ולנטין בלקביץ' | 1992–2005 | 10 | 0.42 |
| 6 | טימופיי קלאצ'וב | 2004 - 2016 | 10 | 0.21 |
| 6 | רמון ואסיליוק | 2000 – 2008 | 10 | 0.18 |
| 6 | ויטלי רודיונוב | 2007 – 2017 | 10 | 0.13 |
| 10 | סרגיי קיסליאק | 2009 - 2021 | 9 | 0.12 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
| --- | --- |
בקרת זהויות :  GND: 1203196725 
אלכסנדר קולצ'י שיאן ההופעות (102) בנבחרת בלארוס בכל הזמנים.
מקסים רומאסצ'נקו מלך שערי (20) נבחרת בלארוס בכל הזמנים.
לי קורזיץ

לי קורזיץ במהלך תחרות גלישה
לי (לִי-אֵל) קוֹרְזִיץ (נולדה ב-25 במרץ 1984) היא גולשת רוח ישראלית שזכתה בהישגים בולטים בתחרויות גלישה בינלאומיות, היא ארבע פעמים אלופת העולם בגלישת רוח (2003, 2011, 2012 ו-2013).
ביוגרפיה

קורזיץ נולדה ביישוב חופית למיכל (מיקי) ולששון, שחיינית וגולש גלים. כשהייתה בת 7 עברה משפחתה ליישוב מכמורת. 

היא למדה בבית הספר שבקיבוץ עין החורש וכנערה התבלטה בענפי ספורט האקסטרים.
קורזיץ החלה לעסוק בגלישת גלים כבר כשהייתה בת 8, אז הצטרפה למועדון השיט המקומי המכשיר את ילדי עמק חפר בגלישה ובשיט. לאחר כשנתיים עזבה את המועדון והחלה להתאמן בג'ודו עד לזכייתה באליפות ישראל בג'ודו לגילאי עד 14, זכייה שאחריה פרשה מהענף. היא חזרה למועדון השיט והחלה לגלוש באופן תחרותי בדגם הגלשנים התואם את גילה.
בשנת 2000, בצירוף נסיבות שנבעו מפרישתה של השייטת ענת פבריקנט, צורפה קורזיץ כבת זוג ללינור קליגר מהפועל תל אביב בסירה מדגם 470. בשנה העוקבת היא השיגה את המקום השני באליפות ישראל בדגם קטמרן, יחד עם השייטת שני קדמי.
ב-2002 חזרה קורזיץ לגלוש גלישת רוח, והחלה באימונים אינטנסיביים עם גולש הצמרת גל פרידמן, בגלשן מדגם מיסטרל. פרידמן תמך בה מקצועית, ובתקופה זו הגיעה לתחרויות בינלאומיות והישגיה השתפרו מתחרות לתחרות.
היא נמנתה עם נבחרת ישראל בשיט, בקטגוריית גלישת רוח בוגרות.
ביוגרפיה > מהזכייה באליפות העולם ב-2003 ועד הזכייה ב-2013

בשנת 2003, כשהיא בת 19, השתתפה קורזיץ באליפות העולם בגלישת רוח בדגם מיסטרל, שנערכה בקדיס שבספרד. 

היא זכתה במקום הראשון והייתה לגולשת הצעירה ביותר שזכתה בתואר אלופת העולם.
לאחר הזכייה התברגה קורזיץ בסגל האולימפי הישראלי. 

בשנת 2004, בעת שעסקה בהכנות למשחקי אתונה, זכתה במקום הרביעי באליפות העולם שהתקיימה בטורקיה. גם בתחרות הקדם אולימפית זכתה במקום הרביעי. באולימפיאדת אתונה הגיעה למקום ה-13. באותה שנה היא נמנתה בין מדליקי המשואות בחגיגות הממלכתיות לציון יום העצמאות.
ב-2005 הייתה קורזיץ חלק מקומונת הגולשים בבת גלים. היא חלקה דירה עם גולשי הרוח ארנון דגן ואלכס חבנר, ועמדה במוקד המאבק לשימור החוף. 

בשלהי 2007 הצטרפה לסבב הגלישה המקצוענית של ה-Professional Windsurfers Association) PWA), לצדו של דגן, וכעבור שנה דורגה במקום החמישי בעולם במסגרת הסבב העולמי, בתחום גלישת רוח סלָלוֹם.
קורזיץ לא צלחה את תחרויות המבחן שנועדו לקבוע את הרכב הסגל למשחקים האולימפיים בבייג'ינג ב-2008, ולמעשה כבר ב-2006 הודיעה על רצונה לפרוש מפעילות אולימפית, על רקע סכסוך עם ראשי הענף בארץ.
עיסוקיה של קורזיץ מתרכזים רובם ככולם סביב גלישת רוח מקצוענית בקטגוריות "סללום", "ווייב" ו"פאן". 

לקראת סבב 2009 של ה-PWA הקדישה את מרב תשומת לבה לזכייה והתאמנה בגראן קנריה ובהוואי. 

ב-1 באפריל 2009, במהלך צילומים בהוואי, נפצעה קורזיץ סמוך לעמוד השדרה, כשגולש ישראלי לא הבחין בה וחרטום הגלשן שלו פגע בעוצמה בגבה. היא שברה שתי צלעות ורגל ואושפזה בטיפול נמרץ בהוואי. לאחר שיקום בישראל שבה לגלוש.
ביולי 2010, באליפות אירופה שהתקיימה בפולין, חוותה קורזיץ פציעה נוספת, כאשר גולשת צרפתייה התנגשה בה. קורזיץ צללה ונתקעה מתחת למפרש. היא חולצה על ידי אחד המאמנים כשהיא מחוסרת הכרה. 

באליפות העולם שנערכה בקרטמינדה שבדנמרק, בספטמבר 2010, סיימה קורזיץ במקום השישי, לאחר שדורגה במקום השני לפני השיוט האחרון. 

ביוני 2011 זכתה במדליית ארד בתחרות גביע העולם בוויימות', האתר שאירח את התחרויות באולימפיאדת לונדון. 

באליפות אירופה שנערכה בבורגס, בספטמבר אותה שנה, זכתה קורזיץ במדליית הכסף. 

בדצמבר 2011 זכתה במדליית הזהב באליפות העולם שנערכה בפרת', אוסטרליה, והייתה לספורטאית הישראלית הראשונה שזכתה בשתי אליפויות עולם בענפים אולימפיים. במרץ 2012 זכתה בפעם השלישית במדליית זהב באליפות העולם שנערכה בקדיס, ספרד. ביוני 2012 זכתה במדליית ארד בגביע העולם בווימות'.
באולימפיאדת לונדון (2012) סיימה קורזיץ במקום השישי. במהלך כל התחרות דורגה בין 3 הראשונות עד לשיוט המדליות שבו סיימה במקום תשיעי. בשני שיוטים סיימה ראשונה (שיוט 1 ושיוט 8), ב-3 שיוטים סיימה שנייה (שיוט 4, שיוט 5 ושיוט 7) ובשיוט 2 סיימה שלישית.
במרץ 2013 זכתה בפעם הרביעית (והשלישית ברציפות) במדליית הזהב באליפות העולם שנערכה בברזיל.
ביוגרפיה > חיים אישיים

קורזיץ מתגוררת ביישוב חופית.
בריאיון עיתונאי שפורסם ב-17 באוגוסט 2012 חשפה קורזיץ את דבר היותה חולה במחלה שבהמשך צוינה כפוליציטמיה ורה, מחלת דם בה מייצר מח העצם שלה יתר כדוריות דם אדומות (אריטרויטים). כתוצאה מהמחלה היא סובלת מכאב עז ומטופלת בתרופה כימותרפית. בראיון מאוחר יותר תיארה קורזיץ כי היא סובלת ממחלה במח העצם שנגרמה ממוטציה בגן JAK2‏ (Janus kinase 2), וכי כתוצאה מכך נפסקו לה 97% נכות לצמיתות. קורזיץ אובחנה כחולה במחלה בהיותה בת 15. ב-2016 נותחה בניסיון לבנות לה שלפוחית שתן חדשה, לאחר שעברה כריתה של שלפוחית השתן שנפגעה קשות, ככל הנראה כתוצאה של חומציות יתר של גופה שנגרמה מהתרופה הכימית שלקחה. הניתוח נכשל.
בשנים האחרונות מתמודדת קורזיץ עם מחלת הסרטן. ביולי 2022, נפתח קמפיין מימון המונים לשיקומה. ביולי 2023 פרסמה סטטוס בדף הפייסבוק שלה ובו בישרה לעוקביה כי חלתה בלוקמיה קשה.
הערות שוליים

↑  ניצחה אותה מעיין דוידוביץ' שייצגה את ישראל והגיעה למקום ה-10 בשיט
↑  אורן אהרוני, כרישה: לי קורזיץ אלופת העולם בשייט, באתר ynet, 11 בדצמבר 2011
↑  אורן אהרוני, בפעם השלישית: לי קורזיץ אלופת העולם בשיט, באתר ynet, 28 במרץ 2012
↑  אורן אהרוני, לי קורזיץ אלופת העולם בפעם הרביעית, באתר ynet, 5 במרץ 2013
↑  סמדר שיר, "לפעמים אני מסתכלת על עצמי מהצד ולא מבינה איך אני, מודל האדם החזק והבריא, הכי חולה מכולם", "ידיעות אחרונות", 17 באוגוסט 2012
↑  רם גלבוע, ‏לי קורזיץ תעבור גם את הגל הזה, באתר ‏מאקו‏, 14 ביולי 2022
↑   איתמר קציר, "התעלפתי כל יום, השתנתי דם": הישראלית שלקחה ארבע אליפויות עולם עם מחלה נדירה. ריאיון, באתר הארץ, 19 ביוני 2019
↑  אסי ממן, קמפיין מימון המונים נפתח לשיקומה של לי קורזיץ, באתר ynet, 28 ביולי 2022
↑  Leel Korzits, www.facebook.com
|  משלחת ישראל לאולימפיאדת אתונה (2004)  |
| --- | --- | --- |
|  אתלטיקה | אלכס אברבוך • נילי אברמסקי • אסף בימרו • אירנה לנסקי • היילה סטאין |  |
|  ג'ודו | אודי וקס •  אריק זאבי • גל יקותיאל • מיכל פיינבלט • יואל רזבוזוב |  |
|  היאבקות | יורי יבסייצ'יק • יאשה מנשרוב • גוצ'ה ציציאשווילי |  |
|  התעמלות מכשירים | פבל גופמן |  |
|  התעמלות אמנותית | קטיה פיסצקי |  |
|  טאקוונדו | מאיה ערוסי |  |
|  טניס | יוני ארליך • אנה סמשנובה • אנדי רם |  |
|  טניס שולחן | מרינה קרבצ'נקו |  |
|  סיף | איילת אוחיון |  |
|  קיאק | רועי ילין • לריסה פסחוביץ' • מיכאל קולגנוב |  |
|  קליעה | אלכסנדר דנילוב • גיא סטריק |  |
|  שחייה | ורד בורוכובסקי • אניה גוסטומלסקי |  |
|  שחייה אמנותית | אנסטסיה גלושקוב • אינה יופה |  |
|  שיט | ורד בוסקילה • אודי גל •  גל פרידמן • לי קורזיץ • ניקה קורניצקי • גידי קליגר |  |
|  משלחת ישראל לאולימפיאדת לונדון (2012)  |
| --- | --- | --- |
|  אתלטיקה | זוהר זימרו • דונלד סנפורד • ג'יליאן שוורץ |  |
|  בדמינטון | מישה זילברמן |  |
|  ג'ודו | טומי ארשנסקי • אריק זאבי • גולן פולק • סוסו פללשווילי • אליס שלזינגר |  |
|  התעמלות אמנותית | נבחרת ישראל בהתעמלות אמנותית (מורן בוזובסקי, אליאורה זולקובסקי, פולינה זקלוז'ני, נועה פלצ'י, ויקטוריה קושל, מרינה שולץ) • נטע ריבקין |  |
|  התעמלות מכשירים | פליקס אהרונוביץ' • ולריה מקסיוטה • אלכס שטילוב |  |
|  טניס | יוני ארליך • שחר פאר • אנדי רם |  |
|  קליעה | סרגיי ריכטר |  |
|  שחייה | אמרי גניאל • יעקב טומרקין • גל נבו • עמית עברי • נמרוד שפירא בר אור |  |
|  שחייה אמנותית | אנסטסיה גלושקוב • אינה יופה |  |
|  שיט | נופר אדלמן • ורד בוסקילה • גיל כהן • ערן סלע • שחר צוברי • לי קורזיץ • גידי קליגר |  |
אבא אמריקאי

| --- | --- |
 
 סוגה:  הנפשה / סאטירה / קומדיית מצבים
 יוצרים:  סת' מקפרלן, מייק ברקר ומאט וויצמן
 מדבבים:  סת' מקפרלן, וונדי שיל, רייצל מקפרלן,  סקוט גרימס ודי ברדלי בקר.
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  וירג'יניה 
 מספר עונות:  21 
 מספר פרקים:  383 (נכון ל־17 בפברואר 2025) 
 הפקה
 מפיקים בפועל:  סת' מקפרלן, דייוויד צוקרמן, דייוויד א. גודמן, סטיב קאלהן, מייק בארקר, מאט ויצמן, בריאן בוייל, ריק ווינר, קני שוורץ, ריצ'רד אפל
 חברת הפקה:  Fuzzy Door Productions 
 הפצה:  פוקס המאה ה-20 בטלוויזיה, דיסני+, הולו, נטפליקס, Xfinity Streampix 
 מוזיקה:  וולטר מרפי 
 אורך פרק:  21 דקות
 שידור
 רשת שידור:  Fox (עונות 1–11) TBS (עונה 12 ואילך)
 רשת שידור בישראל:  HOT Plus (עונה 10) HOT3 (עונות 4–9) Xtra Hot (עונות 1–3) HOT HBO (עונות ?–15) דיסני+ (כל העונות)
 תקופת שידור מקורית:  6 בפברואר 2005 – הווה
 קישורים חיצוניים
 אתר רשמי
 דף התוכנית ב-IMDb
 
אבא אמריקאי (באנגלית !American Dad) היא סדרת הנפשה טלווזיונית אמריקאית אשר נוצרה על ידי סת' מקפרלן, יוצר הסדרה "איש משפחה". הסדרה שודרה בתחילה ברשת FOX האמריקאית במשך 11 עונות, ולאחר מכן היא נמכרה לרשת הכבלים האמריקאית TBS.
עלילת הסדרה עוקבת אחר סוכן ה-CIA סטן סמית' ומשפחתו, הגרים בעיירה הבדיונית לנגלי פולס, וירג'יניה, הסמוכה לוושינגטון די. סי. הסדרה היא סדרה סאטירית, התוקפת בין היתר את היחס של ארצות הברית לטרוריסטים לאחר פיגועי 11 בספטמבר.
פרק הפיילוט שודר בארצות הברית ב-6 בפברואר 2005, 30 דקות לאחר הסופרבול. עונתה הראשונה החלה את שידוריה בארצות הברית ב-1 במאי 2005. העונה ה-19 עתידה לעלות לשידור בארצות הברית ב-24 בינואר 2022. ב-16 בדצמבר 2021, רשת TBS האמריקאית חידשה את הסדרה מראש לעונות 20 ו-21.
בישראל, שודרה הסדרה עד עונה 15 ב-HOT HBO, לפני כן בערוץ HOT Plus, ולפני כן שודרה בערוצים Xtra Hot וHOT3. כל עונות הסדרה ניתנות לצפייה גם בשירות הסטרימינג של דיסני+.
דמויות > משפחת סמית ובני ביתם

סטן סמית (סת' מקפרלן): עובד בשירות ה-CIA, מומחה לנשק, אמריקאי גאה ומאמין גדול בצורת השלטון האמריקאית. לסטן אין בעיה לחטוף אנשים או בני משפחה בשביל סיבותיו האישיות. סטן מצטייר כבן-אדם שאוהב את משפחתו, אך יש מצבים שבהם נראה שהוא שונא אותם.
פרנסין סמית (ונדי שאל): אשתו של סטן, בת 42, עקרת בית. פרנסין נוהגת לשמור את דעותיה לעצמה, בגלל דעותיו השמרניות ביותר של בן זוגה, אך היא יודעת להעמיד אותו במקומו כאשר הוא טועה. בשנות ה-80 הייתה פרנסין אישה יותר פרועה ומשוחררת. בעונה השלישית נכנסה להיריון כדי ללדת את הילדה של גרג וטרי.
היילי סמית (רייצ'ל מקפרלן): בתם של סטן ופרנסין. בת 18, היפית, צמחונית, ליברלית במיוחד ולומדת באוניברסיטה קהילתית. בדרך כלל היא נמצאת עם חברהּ, לימים בן זוגה, ג'ף, הצמחוני גם כן. כאשר היא ומשפחתה שהו בערב הסעודית היא שכבה עם עובד של "מלך השווארמה" מכיוון שהוא אמר לה שהוא טרוריסט וחבר באל-קאעידה (אך למעשה שיקר לה). היא לא סיפרה לג'ף שבגדה בו.
סטיב סמית (סקוט גריימס): האח החנון של היילי והבן של סטן ופרנסין. בן 14. סטיב עובר ייסורים נוראיים כדי להפוך לפופולרי ולהשיג בחורה אשר תהיה מוכנה לצאת עמו, אך הוא יודע רק מעט על יחסי מין. הוא נוהג לשחק מבוכים ודרקונים עם שלושת חבריו האנושיים הכי טובים.
קלאוס הדג המדבר (די בראדלי בייקר): תוצאה של החלפת מוחות בין קופץ סקי אולימפי ממזרח גרמניה עם גלי מוחו של דג זהב במטרה למנוע ממנו לזכות במדליית הזהב באולימפיאדה, לפעמים לקלאוס יש פנטזיות על פרנסין. באחד הפרקים לקלאוס הוחזר המוח לגוף של אדם, והוא ניצל זאת כדי לשכב את פרנסין. בנוסף לכך, קלאוס מקבל יחס של דג ולא של אדם. המשפחה לא מתייחסת לדעותיו ולרוב מתעלמת ממנו.
רוג'ר החייזר (סת' מקפרלן): חייזר סוריאליסטי, ביסקסואל ובודד, שהציל את חייו של סטן באזור 51. בן 1600. את רוב זמנו הוא מעביר באכילה (בעיקר מזון מהיר), עישון ושתיית אלכוהול. לרוג'ר אסור לעזוב את הבית, אך בפרקים רבים ניתן לראותו מחוץ לבית בתחפושות שונות, תוך שהוא טוען שהוא אדם אחר. התחביב העיקרי של רוג'ר הוא להתחפש ולהציג את עצמו בתור אנשים שונים.
דמויות > קרובי משפחת סמית

ג'ק סמית (דארן נוריס): אביו של סטן. במשך רוב חייו סטן חשב שאביו הוא סוכן חשאי, אבל במציאות אביו הוא גנב תכשיטים. לאחר שהאיש שסטן שילם לו להתחזות לאביו מת, ג'ק, אביו האמיתי, הגיע לבית המשפחה. רוג'ר התאהב בג'ק בזמן שהותו. לג'ק יש שיער אפור וחסרה לו עין. המראה החיצוני שלו מבוסס על דמותו של גיבור הקומיקס ניק פיורי ממארוול קומיקס.
ראסטי סמית (לו דיאמונד פיליפס): אחיו למחצה של סטן מאביו ומאהבת אינדיאנית משבט הצ'רוקי. חי בדירת פאר באמצע מדבר אריזונה.
מאמא ובאבא לינג (צי מה ואיימי היל): הוריה המאמצים של פרנסין. אימצו אותה בגיל 7 מבית יתומים כיוון שהוריה הביולוגים נטשו אותה לאחר שהתברר שלא יכלו לקחת את התינוקת למטוס. פרנסין מאוד אוהבת את הוריה, אך נראה שסטן שונא אותם ואת אורח חייהם הסיני. הם נוהגים לקפוץ לבקר בספונטניות.
ניקולס וקסנדרה דוסון (קולם של ג'פרי "ג'ף" פרי והולנד טיילור בהתאמה): ההורים הביולוגיים של פרנסין. הם נטשו את פרנסין כתינוקת רק כדי לטוס במחלקה ראשונה, שכן הם לא יכלו לעשות זאת עמה. הם עשירים ונחמדים, אבל עמוק בפנים הם מאוד אגואיסטים. סטן התיידד עמם פעם אחת וניסה להציג אותם לפרנסין (שלא מכירה אותם), בכך שהזמין אותם בבית. כאשר הדוסונים הודו כי הם ויתרו עליה, רק כדי לשמור את הכרטיס שלהם במחלקה הראשונה. הם אמרו לסטן "אנחנו נורא מצטערים על מה שעשינו לפרנסין, אבל זאת הייתה חופשה נהדרת".